সু লিয়ন
সুয়েলিন লিয়ন (ইংরেজি: Suellyn Lyon; ১০ জুলাই ১৯৪৬ - ২৬ ডিসেম্বর ২০১৯) ছিলেন একজন মার্কিন অভিনেত্রী। তিনি ১৩ বছর বয়সে মডেল হিসেবে বিনোদন জগতে পদার্পণ করেন এবং পরে অভিনেত্রী হিসেবে খ্যাতি অর্জন করেন। তিনি ললিতা (১৯৬২) চলচ্চিত্রে নাম ভূমিকায় অভিনয় করে বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য চলচ্চিত্র হল দ্য নাইট অব দ্য ইগুয়ানা (১৯৬৪), সেভেন উইমেন (১৯৬৬), টনি রোম (১৯৬৭), এবং ইভেল নিভেল (১৯৭১)।